Document ID: /fineweb-2-swissfilter-quality_10-filterrobots/filtered/01775.jsonl.gz/26

Po príchode dôchodkového veku sa niektorí Slováci dlhodobo žijúci vo Švajčiarsku, vracajú späť na Slovensko. Vracajú sa za rodinou a kvôli lacnejšiemu životu.
Ako uvádza webová stránka slovenskej Sociálnej poisťovne, dôchodcovia, ktorí poberajú dôchodok zo zahraničia, majú aj v roku 2021 povinnosť oznámiť Sociálnej poisťovni aktuálnu výšku tohto dôchodku. Tento rok je potrebné informáciu zaslať už do 31. augusta 2021.
Informáciu o výške dôchodku zo zahraničia Sociálna poisťovňa potrebuje pre určenie sumy 13. dôchodku. V tomto roku ho poisťovňa vyplatí už v novembri, čo je o mesiac skôr ako minulý rok.
Maximálna výška 13. dôchodku je 300 €. Túto sumu dostávajú tí dôchodcovia, ktorí majú dôchodky najnižšie. Ak sa však váš dôchodok skladá z dôchodku Slovenskej poisťovne a z dôchodku zo Švajčiarska, s najväčšou pravdepodobnosťou bude váš 13. dôchodok v minimálnej výške, a to 50 €.
Prečítajte si aj: Rozdiely vo výške poistného pre povinné poistenie vozidla
Postup pri oznámení výšky dôchodku zo zahraničia sa nezmenil. Dôchodcovia musia využiť e-formulár, ktorý je zverejnený na webovej stránke Sociálnej poisťovne.
Po vyplnení základných identifikačných údajov dôchodca uvedie aj údaje o dôchodku z cudziny a e-formulár odošle do Sociálnej poisťovne.
V prípade otázok ohľadom vyplnenia alebo odoslania e-formulára môže ktokoľvek kontaktovať Informačno-poradenské centrum Sociálnej poisťovne prostredníctvom bezplatných telefonických liniek: 0800 123 123 alebo 0800 500 599 (pre volania zo Slovenskej republiky) a telefónnych čísel +421 906 171 965, +421 2 3247 1965 alebo + 421 906 171 020 (pre volania zo zahraničia).
Zdroj: www.socpoist.sk
Ak sa vám článok páčil, potešilo by nás vaše hodnotenie:
- hodnotenie webstránky na našom profile Facebook (max. 5 hviezdičiek a text)
- hodnotenie webstránky na našom profile Google Maps (max. 5 hviezdičiek a text)
Za váš čas vám vopred ďakujeme. Vaše hodnotenie nás motivuje v písaní ďalších zaujímavých a užitočných článkov.
INFO: Každý článok je písaný na základe dostupných informácií v aktuálnom čase a niekedy nereflektuje jedinečnosti prípadov a kantónov. Ak nájdete v článku informáciu, o ktorej si myslíte, že sa nezakladá na pravde, môžete požiadať administrátora o jej preverenie. Takáto požiadavka by mala byť podložená odkazom na oficiálne zdroje, ktoré sa týkajú predmetnej témy.